《题云树图为黄明甫监司赠别胡大声方伯》
明代·方献夫

谁将别意上丹青，半幅胡缣太有情。脉脉晓云连岫远，依依春树隔江明。

罗浮忽落千峰影，珠海空留万古名。九曲武夷何处是，送君无计系心旌。

作者简介：（约1486—1541或1544）明广东南海人，初名献科，字叔贤，号西樵。弘治十八年进士。正德中授礼部主事，调吏部员外郎，旋从王守仁问学，谢病归西樵山中，读书十年。嘉靖初还朝，以议大礼称帝意，骤进少詹事。累官吏部尚书武英殿大学士，入阁辅政。持论和平，而舆论视为奸邪，连被劾。又见帝恩威不测，三疏引疾归。有《周易传义约说》、《西樵遗稿》。